google/wiki40b huggingface dataset:
Hans Jørgen Øveraasen

Roller i næringslivet

Daglig leder, Hamar Media AS

Styrets leder, Rim Ide & Kommunikasjon AS

Styrets leder, Mjøsa Invest I AS

Styrets leder, Radio Exact Elverum AS

Styrets leder, Mjøs Distribusjon AS

Styrets leder, Ide Trykk AS

Styrets leder, Avis-Trykk Hamar AS

Styrets leder, Huskelappen AS

Styrets leder, Exact Media AS

Styrets leder, Hamar Arbeiderblad AS

Styrets leder, Info Innlandet AS

Styrets leder, Sør-Østerdal Media AS

Styrets leder, Avislevering AS

Styrets leder, Huskelappen. No AS

Styremedlem, H J Øveraasen AS

Styremedlem, Passacaglia AS
Liv Løberg

Utdannelse og karriere

Løberg fullførte ikke gymnaset. Hun har et års hjelpepleierutdannelse tatt ved Aker sykehus i 1969. Fra 1994 til 1998 var Løberg trygdesjef ved St. Hanshaugen-Ullevål trygdekontor. Hun var personalsjef ved Meteorologisk institutt 1998–2000 og økonomisjef ved Oslo ortopediske universitetsklinikk, før hun ble divisjonsdirektør ved Laboratoriemedisinsk divisjon ved Ullevål universitetssykehus. I 2004 gikk hun over i stilling som spesialrådgiver, før hun ble ansatt som kontorsjef ved Norges veterinærhøgskole. Hun var kontorsjef ved Institutt for produksjonsdyrmedisin 2007–2008, og i 2012 ble hun tatt for å ha forfalsket dokumenter som førte til at hun ble ansatt i disse yrkene
Løberg har vært vararepresentant til Stortinget.  Hun var tidligere medlem av kommunestyret i Vestby og fylkestinget i Akershus, nestleder i Akershus Fremskrittsparti og partiets ordførerkandidat i Vestby i 2007.

Straffesak og dom

I juni 2010 avslørte avisen VG at Løberg hadde forfalsket to engelske og ett norsk vitnemål. Dette gjaldt blant annet vitnemål fra London School of Economics og Norges Handelshøyskole. Løberg innrømmet forfalskningen. Hun sa samtidig opp sin stilling som administrasjonssjef i Statens autorisasjonskontor for helsepersonell (SAFH), trakk seg fra alle verv i FrP, og ble deretter sykemeldt.
I 2011 ble Løberg tiltalt for bedrageri, dokumentforfalskning og falsk forklaring for offentlig myndighet. I tillegg tok påtalemyndigheten forbehold om inndragning.
24. april 2012 ble Liv Løberg av Oslo tingrett enstemmig dømt til fengsel i ett år og to måneder, hvorav fem måneder betinget. Hun ble dømt for å ha forfalsket vitnemål for å skaffe seg lederjobber, samt for grovt bedrageri. Hun fikk også inndratt én million kroner.
Game of Death 2

Handling

Filmstjerne Billy Lo er en populær kampsportlærer som har utviklet en ny og overlegen kampteknikk. Hans lillebror Bobby er hans største fan og studerer hans teknikk nøye for å bli like dyktig. Billys dyktighet gjør at han ofte blir utfordret og truet av ulike rivaler. Første myrdes hans kollega Chin Ku, og midt under Chins begravelsen kommer et helikopter med en mekanisk innretning som plukker med seg kisten. Billy lykkes i å klamre seg fast til et av hjulene, men treffes av en kniv og faller mot en sikker død. Hans bror Bobby sverger hevn for sin brors død og begynner å undersøke bakgrunnen til siste tids hendelser. Omsider leder jakten ham til et sagnomsust tårn i Korea som kalles «Dødens Tårn». Der finner han svarene, men også en underjordisk narkotikafabrikk med mange vakter.

Om filmen

Games of Death 2 Den ble lagd som en slags oppfølger til Game of Death, men regnes også som en såkalt Bruceploitation. Den er til en viss grad satt sammen av eldre filmscener fra tidligere filmer med Bruce Lee. Dette er hovedsakelig ubrukte scener som ble filmet i forbindelse med produksjonene av Enter the Dragon og Game of Death.
Den fikk ikke så mye oppmerksomhet i sin samtid. Den har fått meget bra omtale av nettstedet Cityonfire.
Filmen ble ikke satt opp på kino i Norge, men ble utgitt på video på 1980-tallet.
Pseudophilotes

Utseende

Små til middelsstore blåvinger uten stjerter på bakvingene. Hannenes overside er blå med en smal, svart ytterkant, vingefrynsene er enten hvite eller vekselvis hvite og svarte. Noen arter har en kort, oransje kantstripe på bakvingen. Hunnenes overside er litt mer bunlig, men vanligvis også med et tydelig blåskjær. For de som har oransje stripe på bakvingen hos hannene, er denne mer tydelig hos hunnene. Undersiden er grå med hvitkantede, svarte flekker og eventuelt en oransje kantstripe på bakvingen.

Levevis

Sommerfuglene lever på tørre og varme, gjerne steinete, åpne steder med rikelig med blomster. Larvene utvikler seg på ulike lave planter i leppeblomstfamilien, blant annet timian og salvie.

Utbredelse

Slekten er utbredt over store deler av Palearktis, med størst artsmangfold i Sør-Europa. Pseudophilotes vicrama har en litt østlig utbredelse i Europa som går nord til det sørlige Finland.
Sköld Peter Matthis

Bakgrunn

Sköld Peter Matthis vokste opp i Djursholm som yngste sønn av forfatteren Henry Peter Matthis. Faren sto kommunistpartiet nære, og mye av omgangskretsen besto av forfattere på venstresiden.

Politisk engasjement

Selv ble Mattis aktiv i Clarte, der han ble leder i 1962. Da skismaet mellom Kina og Sovjet splittet folk på svensk venstreside støttet Mattis den kinesiske kritikken av Sovjet. Han var en pådriver for reisen da Clarte i 1964 sendte en delegasjon på besøkte til Maos Kina. Da den nye ml-bevegelsen vokste fram i Sverige sluttet Mattis seg til denne, og var sentral i Kommunistiska Förbundet Marxist-Leninisterna fra organisasjonen ble stiftet i 1967 til han ble utelukket i 1977.
I Sverige ble Mattis kjent som «den første Vietnamdemonstranten»: I 1965 ble han pågrepet av politiet på Hötorget i Stockholm, der han sto med en plakat med tekstet «USA ut ur Vietnam». Til tross for at man hadde fått tillatelse til å demonstrere ble han arrestert og dømt for «störande av allmän ordning» og «våldsamt motstånd». Saken fikk stor oppmerksomhet i media, og gjorde at mange sluttet seg til Vietnam-protestene.
Han var sentral da de svenske FNL-gruppene ble startet, og ble også formelt leder i De förenade FNL-grupperna da de ble fastere organisert fra 1967. I årene 1966 til 1970 sto han som ansvarlig utgiver for DFFGs blad Vietnambulletinen, der han var redaktør i 1965 - 1967 og medredaktør i 1979.
Fra 1973 har han arbeidet som lege, og ble som spesialist i oftalmologi overlege ved Sankt Eriks ögonsjukhus i Stockholm.
I 2003 var han med og startet det svenske Nätverket mot krig som arrangerte protester mot USAs invasion av Irak. I 2005 var han med og grunnla foreningen Iraksolidaritet.
I 2010 sto Mattis på Vänsterpartiets liste ved det svenske Riksdagsvalget.
Pleurispa

Utseende

Små (3 - 4 millimeter), avlange, svarte bladbiller. Gruppen er lett å kjenne på at oversiden er dekket av skarpe pigger, artene kan minne om bittesmå piggsvin. Dekkvingene har pigger langs sidekanten og flere pigger oppe på ryggen, pronotum har fire på hver side. Hos denne slekten er piggene ganske korte. Antennene er 11-leddete, ganske tynne, rundt halve kroppslengden. Dekkvingene er jevnbrede med åtte punktrader.

Levevis

Både larver og voksne lever på planter og eter fra dem. Artenes vertsplanter er ukjente, de fleste Hispini lever på ulike slags gress.

Utbredelse

Slekten er kjent fra Madagaskar og Togo.
Triodontella

Utseende

Små (7-10 millimeter), avlange, brunlige eller grå oldenborrer. Oversiden er fint og tett hårete.

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

Utbredelse

Slekten er utbredt i den Gamle verden. I Europa finnes den i middelhavsområdet.
Reiseliv (messe)

Reiseliv er en messe som årlig ble arrangert av Norges Varemesse i Lillestrøm. Messen ble første gang arrangert i Sjølystsenteret i 1983, og har fra 2003 blitt holdt i messesenteret til Norges Varemesse i Lillestrøm.
Reiseliv var en internasjonal reiselivsmesse med utstillere fra Norge og utlandet. Fra 2012: Publikumsmesse i mars. Eget bransjearrangement, Meeting Point med TravelMatch, i Oslo Spektrum i tilknytning til messen.
Messens råd, Advisory Board, hadde representanter fra Innovasjon Norge, Hovedorganisasjonen Virke (tidl. HSH), NHO Reiseliv, Discover America Norway, PATA Norway chapter, ANTOR Norge (nettverk av utenlandske turistkontor og ambassader) og Norway Convention Bureau.
Messen ble avviklet av arrangør Norges Varemesse i 2012.
Chappie

Handling

Filmen følger roboten CHAPPiE som får muligheten til å tenke og føle som et ekte menneske, men som må lære seg å kjempe tilbake mot styrken som vil ødelegge ham.
Finn Koren

Bakgrunn

Han var sønn av overlege August Laurentius Koren (1833–1929) og Johanne Cathrine Brinch. Riksarkivar Kristian Brinch Koren (1863–1938) var hans bror.  I 1904 giftet han seg med Gulborg (Gulla) Bing (1875–1946).
Etter examen artium fra Kristiania katedralskole 1893 og cand.jur. begynte han i utenrikstjenesten.
Diplotropis

Utseende

Små til middelsstore, avlange, gjerne blankt brunlige oldenborrer.

Levevis

Larvene lever i jorda, der de eter røtter.

Utbredelse

Slekten er utbredt i Afrika.
Stod

Stod er en tidligere kommune i Nord-Trøndelag. Stod herred ble opprettet 1. januar 1838. Den 23. januar 1858 ble Steinkjer skilt ut av Stod som en egen bykommune. Den 1. januar 1869 ble Egge skilt ut fra Stod, og den 1. januar 1909 fulgte Kvam.
I 1953 hadde Stod 1429 innbyggere, fordelt på 257 km². Stod ble 1. januar 1964 slått sammen med Beitstad, Egge, Kvam, Sparbu, Steinkjer og Ogndal til dagens Steinkjer kommune. 
Bygda Stod ligger på sørsiden av Snåsavatnet. Den strekker seg fra Steinkjer tettsted østover til grensen mot Snåsa. Den er mest kjent for helleristningsfeltet Bølareinen med ca. 6000 år gamle ristninger av dyr og mennesker. Det finnes flere andre fornminner, bl.a. to steinkretser, én på gården Nordgård og én på prestegården, begge er delvis ødelagt.  Sognekirka for Stod er For kirke (tidligere Stod kirke.)
I eldre tid var Stod atskillig større enn nå. Herredet nådde helt ut til Beitstadfjorden og omfattet det som senere ble delt opp i Stod, Egge og Kvam herreder. Tettsteder er det tidligere kommunesenteret Binde og Sunnan som ligger ved sørenden av Snåsavannet og var endestasjon for jernbanen en periode. Fra Sunnan gikk det dampbåt videre til Snåsa. 
Tradisjonelt var jord- og skogbruk de viktigste næringsveiene, utbyggingen av Nordlandsbanen førte med seg nye arbeidsplasser og bygda hadde eget meieri. Idag ligger de viktigste arbeidsplassene på Steinkjer, men driftige stodbygger har også klart å finne nye muligheter i tradisjonelle næringsgrener, de mest kjente er «Friskgården» som har utviklet gårdsbasert rehabilitering til den største private arbeidsplassen i bygda, og «Brandheia Villmarksleir».
Stod Idrettslag vant Eliteserien i volleyball for kvinner, sesongen 2012-13, og ble cupmester sesongen 2013/2014.
Hotmail

Hotmail (offisielt Microsoft Hotmail, tidligere Windows Live Hotmail og MSN Hotmail) er en gratis e-posttjeneste, tilgjengelig via en nettleser, eventuelt tidligere versjoner av Outlook Express og Microsoft Outlook eller tilsvarende. Konkurrenter inkludererer Gmail og Yahoo! Mail. Hotmail endret navn til Windows Live Hotmail, samtidig som en versjon av tjenesten ble lansert, 7. mai 2007. Tjenesten blir imidlertid stadig oftest omtalt kun under Hotmail-navnet. Microsoft lanserte 31. juli 2012 Outlook.com, en ny gratis e-posttjeneste som etter hvert skal ta over for Hotmail. Denne tjenesten ble lansert bl.a. som en konsekvens av konkurransen fra Gmail. Den nye løsningen Microsoft skal ha bedre brukergrensesnitt enn Hotmail, og skal være tilpasset nettlesere både på PC og mobiltelefoner samt nettbrett. Tjenesten har, i motsetning til Hotmail, ingen displayannonser eller søkebokser.

Historie

Hotmail ble grunnlagt av Sabeer Bhatia og Jack Smith i 1995, og ble lansert den 4. juli 1996, USA nasjonaldag (uavhengighetsdag). Valget av dato skulle symbolisere uavhengighet fra internettleverandører. Jack Smith hadde den første idéen med å få tilgang til e-posten via internett uansett hvor man befinner seg i verden, rett og slett ved å komme forbi samarbeidene brannmurer som blokkerer vanlige e-posttjenester. Sabeer Bhatiav kom opp med en forretningsplan for e-posttjenesten, og prøvde alle mulige navn som sluttet med «-mail», og fant til slutt ut at Hotmail var det beste navnet fordi det hadde med bokstavene «HTML», som er et markeringsspråk brukt for å lage nettsider. Det var i begynnelsen skrevet HoTMaiL, og slik er det fortsatt skrevet i en del av URL-en i brukerens innboks når man er logget inn. 
Fra begynnelsen av var Hotmail forsikret av det risikovillige kapitalfirmaet Draper Fisher Juvetson. Men i desember 1997 rapporterte Hotmail om 8,5 millioner brukere, og senere samme måned ble Hotmail solgt til Microsoft for 400 millioner amerikanske dollar. Tjenesten ble deretter relansert under MSN-paraplyen med navnet MSN Hotmail. 
I februar 1999 rapporterte Hotmail om mer enn 30 millioner aktive brukere. Hotmail tjener e-postbrukere i mange land, støtter 17 språk og er fortsatt en av de største e-post-tilbudene. I juli 2006 hadde tjenesten 35,5 % av verdensmarkedet for e-post-tjenester (ifølge comScore Media Metrix data). 
I februar 2013 ble navnet endret til Outlook.com.
The Meyerowitz Stories

Handling

Søsknene Danny Meyerowitz (Adam Sandler), Matthew Meyerowitz (Ben Stiller) og Jean Meyerowitz (Elizabeth Marvel) sliter med å leve i skyggen av sin viljesterke far Harold Meyerowitz (Dustin Hoffman).
Neglisjé

Neglisjé, eller neglisje, er en lett morgenkåpe, eller en lett utfordrende morgenkjole eller nattkjole. Neglisjé kan også bety «ufullstendig påkledning».
Ordet ble popularisert på 1700-tallet som betegnelse på nye typer av lette hjemme- eller dagligdrakter for kvinner.
Ordet «neglisjé» kommer av fransk négligé, «forsømme» (samme opphav som verbet «neglisjere»). På fransk heter derimot plagget déshabillé; som i uttrykket en déshabillé, «halvpåkledd».
Parallell prosjektering

Parallell prosjektering er når det foregår en samtidig bygging og prosjektering i et bygg- og/eller anleggsprosjekt. Samtidigheten går ut på at entreprenørene mens de holder på med sin utførelse av arbeidene, får levert tegninger, beskrivelser og beregninger («prosjekteringen») som løpende blir utarbeidet av arkitekt og ingeniører («de prosjekterende»). Dette blir også kalt for faseforskjøvet prosjektering (engelsk: «phased delivery strategy»/«fast-track-construction»), se Barbo side 30.
Parallell prosjektering er i motsetning til at prosjekteringen er ferdigstilt i sin helhet som en del av et konkurransegrunnlag, eller annen forespørsel, til entreprenører. Prosjekteringsmaterialet er i begge tilfeller en viktig forutsetning når entreprenører utarbeider sine tilbud, og dette materialet inngår deretter i kontraktene mellom entreprenører og byggherre. Jo mer entydig og fullstendig prosjekteringen er, desto sikrere blir grunnlaget for entreprenørene til å beregne kvalitet, priser og frister i sine tilbud. 
Forholdet er noe annerledes når prosjektet er organisert som en totalentreprise, fordi da står entreprenøren selv  for hele eller det vesentlige av prosjekteringen. Men også i totalentrepriser vil normalt konkurransegrunnlaget/forespørselen ha en beskrivelse av prosjektet og hvilke resultat- og funksjonskrav som byggherren stiller. En annen organisering av prosjektet er det når entreprenøren(e) kommer inn allerede på planleggingsstadiet og bistår byggherren med hvordan prosjektet skal bli lagt opp videre. Dette blir ofte kalt  «samspillskontrakter», «partneringkontrakter» eller lignende. 
I en tradisjonell entreprise («utførelsesentreprise») opptrer de prosjekterende på vegne av byggherren og har sitt kontraktsforhold bare med denne og ikke med entreprenørene. I forhold til entreprenørene er det da byggherren som bærer risikoen for at prosjekteringsmaterialet blir gitt til entreprenørene i riktig tid og til riktig kvalitet. Dersom det er feil, utelatelser og forsinkelser i den parallelle prosjekteringen, vil entreprenørene vanligvis kreve mer penger («vederlagsjustering») og mer tid («fristforlengelse») av byggherren. I slike tilfelle er det byggherren som må kreve dette dekket av de prosjekterende.
Parallell prosjektering forekommer også som beskrivelse på at flere prosjekterende arbeider samtidig med prosjekteringen. I større prosjekter kan dette bli organisert i en prosjekteringsgruppe, og med et avtalt solidarisk ansvar mellom deltakerne for prosjekteringsfeil og forsinkelser.
Sportsklubben Brann i 2002

Sportsklubben Brann i 2002 inneholder samtlige spillere, tabell og kamper som Sportsklubben Brann spilte i fotballsesongen 2002.
Dylan McCullough

2016 - 2017

McCullough deltok i det newzealandske juniormesterskapet i triatlon 2016, og kom der på fjerdeplass. I junioroseaniamesterskapet i triatlon 2017 kom han på 14.-plass.

2018

Han deltok i junioroseaniamesterskapet i triatlon 2018, og kom der på fjerdeplass i juniorklassen, og han vant ungdomsklassen.
McCullough deltok i triatlon under Sommer-OL for ungdom 2018. Der fikk han gull individuelt, 12 sekunder foran Alexandre Montez fra Portugal. Han deltok også på det sammensatte laget Oseania 1 som kom fikk sølv i mix-lagkonkurransen.
Dandie dinmont-terrier

Historie

Dandie Dinmont terrieren har sitt opphav i grensetraktene mellom Skottland og England, nærmere bestemt Cheriot Hills. Her ble såkalte «pepper- og sennephunder" benyttet til grevling og revehijakt. Rasen ble populær utenfor disse områdene da den ble oppkalt etter karakteren «Dandie Dinmont» i Walter Scotts roman Guy Mannering (1814). Dermed begynte man å avle på disse jaktterrierne i Cheriot Hills, slik at dandie dinmont-terrieren fikk sitt nåværende, særpregete utseende.

Utseende

Dandie dinmont-terrieren har en langstrakt kropp og korte ben, hvorav forbena er kortere enn bakbena. Den har en karakteristisk buet overlinje og rikelig, myk og lys silkepels på hodet (topknot). Pelsen skal bestå av cirka ⅔ striere hår og ⅓ myke hår. Pelsen er lenger på undersiden av kroppen og nedover bena, samt framsiden av lårene og nederst på brystkassen. Rasen har to fargevarianter: pepper, som varierer fra lys grå til mørkere blågrå, og sennep, som varierer fra lys beige til rødbrun. Dandie dinmont-terrieren gjør seg bemerket med sine store, mørkebrune øyne som gir rasen et tankefullt preg og nesten menneskelig blikk. Høyde 20–27,5 cm. Vekt ca. 8–11 kg, hvorav lavest vekt foretrekkes.

Temperament

Dandie dinmont-terrieren er en vennlig hund, glad og leken av natur men med en sterk egenvilje. En "Dandie" trenger oppdragelse, som hunder flest. Den har vaktinstinkt og en dyp høy stemme i forhold til størrelsen. Rasen er veltilpasset enten den bor på landet eller i byen, så lenge den får mosjon og får være med familien sin, som den blir svært knyttet til. Sosial som den er, hilser den gjerne på fremmede, og er som regel glad for å få oppmerksomhet. Dandie dinmont-terriere har også jaktinstinkt.

Pelsstell

Rasen må strippes, eller håndnappes flere ganger i året, spesielt hvis den skal stilles ut. Dette er for å fjerne gammel død pels, da hunden ikke røyter, og for å få den nye pelsen til å vokse ut. En nybegynner bør ha hjelp til å lære pelsstellet av en som kjenner til hvordan en dandie dinmont-terrier skal se ut. Ellers holder det å gre hunden noen ganger i uken slik at pelsen ikke floker seg.

Rasen i Norge

De siste ti årene i Norge er det kun registrert ni dandie dinmont-terriervalper. I tillegg er det importert noen hunder fra andre land, spesielt Sverige, hvor rasen har sin egen raseklubb. Rasen er tilknyttet Norsk Terrier klubb.
Grad celsius

Skrivemåte

Som med de fleste andre måleenheter, skal det være mellomrom mellom verdien og enheten: 200 °C. Hvis det fremstår fra konteksten at det er snakk om grader celsius, er det også mulig å skrive kortformen 200°, og isåfall skal det ikke være mellomrom foran gradsymbolet.
Det er vanlig å skrive enheten som to tegn: gradsymbolet (Unicode: U+00B0, HTML: &deg;) fulgt av en vanlig C. I Unicode finnes det også et eget tegn for «grader celsius»: U+2103 (DEGREE CELSIUS), som ser slik ut: ℃.
Takashi Fukunishi

Japans herrelandslag

Takashi Fukunishi spilte 64 landskamper for Japans herrelandslag.
Studieforbundet kultur og tradisjon

Studieforbundet kultur og tradisjon  er et studieforbund for medlemsorganisasjonene som arbeider med folkelige kulturuttrykk,som for eksempel husflid, folkedans, revy- og teater, kulturtradisjoner, kulturminnevern og lokalhistorie.  Studieforbundet kultur og tradisjons oppgave er å sørge for å skape best mulige forhold for opplæringsvirksomhet i organisasjonene og  er finansiert av Kunnskapsdepartementet, og formidler tilskudd til opplæring i medlemsorganisasjonene. Dette brukes til kurs i alle ledd il medlemsorganisasjonene som driver opplæring. Hovedkontoret for Studieforbundet kultur og tradisjon ligger i Vågå kommune.
Studieforbundet arbeider etter voksenopplæringsloven, og har målene i denne som rettesnor for sitt arbeid:
Å bidra til å vedlikeholde og styrke demokratiet og legge grunnlag for bærekraftig utvikling ved å engasjere og utvikle aktive medborgere.
Å gjøre det mulig for mennesker å påvirke egen livssituasjon.
Å bekjempe utstøting og bidra til inkludering.
Å bidra til motivasjon og tilgang til kunnskap og kompetanse for alle og slik møte behov i et samfunn og arbeidsliv i stadig endring.
Å styrke kulturelt mangfold og øke deltagelse i kulturlivet.
Å være en selvstendig arena for læring og et supplement til offentlige utdanningstilbud for voksne.
Visjon for Studieforbundet kultur og tradisjon er:
Det skal være mulig for alle som bor i Norge å bli kjent med og lære kulturuttrykk og folkelige tradisjoner i skapende og trygge fellesskap.
Mysteria

Utseende

Middelsstore, slanke, blanke, rødbrune trebukker. Hodet er forholdsvis lite uten forstørrede kjever, fasettøynene nokså små. Antennene er lange og tynne, omtrent så lange som kroppen, kan være noe kamformede hos hannen. Pronotum er forholdsvis lite, avrundet firkantet, bredest nær forkanten, rettlinjet avsmalnende bakover. Dekkvingene er jevnbrede med rettvinklede "skuldre", forholdsvis tynne uten opphøyde ribber eller punktrader. beina er middels lange.

Utbredelse

Slekten er utbredt i det sørlige Sør-Amerika (Brasil, Paraguay, Uruguay og Argentina).
Claude-Louis Navier

Virke

Claude-Louis Navier er regnet som en av banebryterne for bruk av teoretisk mekanikk innen ingeniørfaget, og ga ut flere grunnleggende avhandlinger knyttet til teori for brobygging, væskemekanikk og beslektede områder.
Navier-Stokes-likningene, som forklarer hvordan ulike krefter virker på en væske, har navn etter ham og George Gabriel Stokes.
Naviers navn er ett av de 72 som er innskrevet på Eiffeltårnet.
Jernbane i Luxembourg

Museums- og turistjernbaner

Sørvest i Luxembourg i kantonen Esch-sur-Alzette ligger industri- og jernbanemuséet Parc Industriel et Ferroviaire du Fond-de-Gras som inkluderer to museumsjernbaner: Train 1900 som er en normalsporet tidligere malmjernbane og Miniéresbunn som er en elektrifisert smalsporet gruvebane med sporvidde 700 mm.
Pian di Scò

Frazioni

Kommunen omfatter følgende frazioni:
Faella, Menzano, San Miniato, Simonti, Vaggio
Solheim Cup 1992

Solheim Cup 1992 var andre gangen denne golfturneringen fant sted. Den ble arrangert 2. til 4. oktober 1992 ved Dalmahoy Country Club, Edinburgh, Skottland.  Det europeiske laget slo laget fra USA med 11,5 mot 6,5 poeng og vant dermed trofeet for første gang.

Format

Det ble totalt delt ut 18 poeng. På fredag var det fire runder med foursome. Lørdag var det fire runder med fourball. De siste 10 poengene ble delte ut med singlematcher på søndag. Alle ti golfspillerne fra hvert lag spilte den siste dagen.
Assemblée Nationale (Paris Metro)

Assemblée Nationale er en stasjon på metroen i Paris.
Stasjonen betjener linje 12.